﻿şi ca atare le găsesc utile în regie, e vorba de o diversitate care nu poate decît să ne fie de folos Nu sînt deloc de acord, de pildă, cu felul în care s-a jucat Cîntăreaţa cheală Ja Teatrul Mic, dar găsesc că e foarte bine că acest spectacol a văzut lumina rampei Şi, în acelaşi timp, apreciez montarea Garagiale, din aceeaşi reprezentaţie, ca una din cele mai interesante ale stagiunii ♦ VALENTIN SILVESTRU Regizorii continua să aibă o funcţie foarte afirmată în teatrul nostru (uneori excesiv afirmată), fapt pozitiv în esenţă şi verificat de dezvoltarea practicii Gîndirea temeinică, gustul pentru nou, puterea de muncă, atenţia deosebită faţă de public, apetenţa pentru cultură sînt caracteristici ale multor personalităţi regizorale — în orice caz ale celor ce impun direcţia principală a mişcării către contemporaneitate în conţinut şi stil Problemele metodei de creaţie, ale organizării procesului de creaţie în raport cu datele mai noi ale multor ştiinţe, în primul rînd estetica, psihologia, sociologia, sînt abordate încă timid Dramaturgia contemporană ridică şi unele obstacole noi în calea interpretârii actoriceşti tradiţionale, care se cer examinate tot din perspectivă regizorală E de răs- puns la întrebări insolite cu privire la ceea ce teoria modernă numeşte „locul teatral", mai ales dacă ne gîndim că sporul natural de public, precum şi cel datorat dezvoltării cul- turii artistice, de asemenea, evoluţia dramaturgiei şi alţi factori, printre care nevoia socială, mereu crescîndă, de artă a spectacolului, vor obliga la reprezentaţii în cadru natural, la ceremonii teatrale de amploare Centrul naţional francez de cercetări ştiinţi- fice, împreună cu Consiliul britanic şi o fundaţie americană au organizat o amplă dezba- tere internaţională în această chestiune şi au editat o vastă culegere de studii asupra „Locului teatral în societatea modernă" (Paris, 1963), reunind opinii ale unor regizori, directori, psihologi, arhitecţi, tehnicieni, exprimînd, în consens, preocuparea pentru satis- facerea necesităţilor viitoare ale teatrului 0 grijă asemănătoare pentru teatrul de mase se manifestă în Italia, pentru scenotehnică perfecţionată — în Cehoslovacia ş a m d Posibilităţile mereu mai largi ale regizorilor de a călători şi studia, precum şi contactele pe care le au în ţară cu trupe străine excelente se fructifică totuşi mai anevoie decît era de presupus Nu există, deocamdată, în teatrele cu mai mulţi regizori, acel fac- tor comun în acţiunea de structurare a trupei şi de orientare a activităţii scenice, care ar putea fi numit responsabilitate regizorală colectivă Un număr de regizori netalentaţi, care n-au făcut de opt-zece ani încoace nici un spectacol deasupra mediocrului, continuă să deţină cheia şi lăcata în unele instituţii de spectacole Cînd va ieşi din Institut noua promoţie de regizori, se va putea discuta concret şi acest aspect, căci absenţa regizorală prelungită poate nărui o clădire artistică, oricîtă bunăvoinţă şi conştiinciozitate i-ar propti zidurile ♦ CRIN TEODORESCU Şi pe mine mă preocupă în mod continuu problema noului în arta teatrală Simt — ca o necesitate autentică şi nu ca îmbierile unei mode de sezon — că astăzi viaţa ne pune în mod obiectiv, între alte exigenţe de înnoire, şi problema înnoirii mijloacelor teatrale, a mijloacelor actoriceşti Teatrul are dreptul — în lupta cu filmul, cu televi- ziunea etc — să-şi înlocuiască armele tocite cu arme eficiente, capabile să răspundă sensibilităţii (nu statice, ci mobile, în continuă schimbare) a epocii Simt pe undeva că psihologismul (cu care poate am păcătuit), ca şi micul adevăr banal neorealist sînt insuficiente Reîntoarcerea la tonul romantic, la patetismul declamat e, evident, imposibilă Pe de altă parte, soluţiile de grotesc, oferite de unii din colegii mei (pentru ale căror căutări novatoare, pasionate şi cinstite, am cea mai înaltă stimă), personal nu mă satisfac Sînt foarte receptiv la operaţia de deromantizare, de demistificare şi demitifi- care, proprie artei acestui secol, dar procedeele actoriceşti folosite în acest scop rămîn uneori exterioare şi nu sînt întotdeauna noi Ba uneori mi se pare chiar că se reintroduc pe poarta „noului", procedee vechi şi încă din cele facile, de care abia ne felicitasem că am scăpat Doresc să fiu înţeles exact, că vorbesc adică nu de pe poziţia unui „Sandu Napoilă estetic", pentru care tot ce nu e „aşa cum am apucat" sau „aşa cum am făcut eu" îl spe- 29 www cimec rorie Ci, de pe poziţia unuia care a iubit şi iubeşte sincer inovaţia, şi de aceea o doreştc ferită de facilităţi, de vulgarizare, de lipsă de exigenţă De altfel, cred că aceste căutări novatoare trebuie apreciate de la caz la caz şi în raport cu textul la care se aplică ; trebuie bine analizate ce aduc efectiv nou şi pozitiv Nicidecum nu trebuie conside- rate global şi respinse în bloc, poziţie pe care, categoric, nu o împărtăşesc Orice formulă de spectacol trebuie judecată în raport cu sensul lăuntric al piesei, cu mesajul ei, şi orice procedeu folosit trebuie apreciat în măsura în care conferă for(ă de vehiculare mesajului Orice simplificare a problemei, într-un sens sau într-altul, e primejdioasă De altfel, căile grotescului, fie el şi de tip „nou", nu sînt singurele posibilităţi de soluţie, şi sper că nici cei care le promovează nu au intenţionat niciodată a îe fetişiza Personal, optez pentru alte formule Recent, critica a definit ultimul meu spectacol ca stînd sub semnul unui „realism poetic" în toate spectacolele pe care le-am izbutit, am urmărit — din ce în ce mai aproape — configurarea unui limbaj teatral propriu De la îndepărtatele Pescăruşul, Micii burghezi şi pînă la recentele Sieaua polară şi Vară şi fum s-ar putea urmări continuarea aceleiaşi strădanii Noul pe care-1 urmăresc (evident, adecvat pe texte, sau căutînd texte adecvate) este obţinerea unui limbaj teatral despuiat de exhibiţionism exterior, cît şi de banalul cotidian (pitoresc, naturalist sau mica veridicitate neorealistă), axat pe realizarea unei continue tensiuni în conştiinţă a actorilor, cu reducerea la minimum a accesoriilor exte- rioare şi chiar a mişcării fizice Tensiune în simplitate s-ar putea numi noul după care alerg Nu numai că nu mă interesează mizanscenele excentrice, dar, pe cît e posibil, caut să reduc la minimum miş- carea exterioară (chiar şi cea vocală) şi să reuşesc a ţine publicul într-o continuă încor- dare, numai prin încordarea psihică a actorilor, prin dinamica interioară a jocului scenic (Realizări parţiale am obţinut ; spectacolul cu Jocul ielelor, în pregătire la Teatrul Mic, urmăreşte conştient acest obiectiv ) A găsi o expresivitate maximă tensiunii în conştnnţă, aceasta e sarcina pe care mi-o propun, şi în această direcţie aş dori să contribui la îmbo- găţirea limbajului teatral Dar, fireste, şi aici fără fetişizări şi dogmatizări 6 SCENOGRAFIA ♦ DINA COCEA în ceea ce priveşte scenografia, mă întreb de foarte multe ori dacă nu cumva însăşi viziunea plastică a unui spectacol sau a altuia determină o abatere de la stil Decorul în sine sugerează de foarte multe ori ideea, determină concepţia regizorală, o deformează chiar în acesţ sens Cred că ar trebui să medităm mai mult asupra răspun- derii scenografului pentru întregul spectacol ♦ OCTAVIAN COTESCU Cel mai frumos decor pe care 1-am văzut în stagiune este acela al lui Ciulei şi Oroveanu pentru Opera de trei parale, un decor cu totul deosebit ca forţă dramatică şi putere de expresivitate, şi care funcţiona întocmai ca jocul unui mare actor ♦ ADRIANA LEONESCU în toate discuţiile care au precedat deschiderea Congresului, ca şi în proiectele de Directive, un punct central de interes 1-au constituit tehnologia modernă, ridicarea bazei tehnice a muncii la nivelul cel mai înalt al cuceririlor ştiinţei şi tehnicii moderne Mi se pare nu numai util, dar absolut necesar să dezbatem această problemă şi în teatru, pentru că aici eforturile cele mai îndrăzneţe şi visurile cele mai frumoase întîmpină rezistenţa unor condiţii tehnice \echi, cu totul depăşite Nu este numai o problemă a noastră, a teatrului românesc Marile transformări pe care le trăieşte arta spectacolului în toată lumea au produs schimbări radicale în tehnica scenelor de pretutindeni în unele ţări oamenii de teatru au izbutit să se adapteze noilor cerinţe — de pildă, Cehoslovacia 30 www cimec ro